[{"text_idx": "#000000", "text": "Septembrikuust alates saab ETVst kord na\u0308dalas laupa\u0308eva hommikul na\u0308ha la\u0308bi aegade suurimat Eesti koorilaulu tutvustavat telesarja \u201cU\u0308ks koorilaul\u201d. Segakoori K.O.O.R. ellu kutsutud teleprojekti raames tuuakse kahe aasta va\u0308ltel vaatajateni 101 koorilaulu 35 koori esituses. Teleesituse ja\u0308rel koondatakse laulud DVD-kogumikuks, mis saab va\u0308a\u0308rikaks visiitkaardiks Eesti koorilaulule ning kingituseks Eesti Vabariigi sajandaks aastapa\u0308evaks."}, {"text_idx": "#000001", "text": "Suurprojekti avasaates 3. septembril kell 9.00 esitas Estonia Seltsi segakoor Heli Ju\u0308rgensoni juhatusel Karl August Hermanni laulu \u201cMunama\u0308el\u201d. Laulud on salvestatud ku\u0308mnes eri kohas, mille seas on nii klassikalisi kui ka ebatraditsioonilisi kontserdipaiku, nagu Tallinna 21. kooli aatrium vo\u0303i Eesti Rahva Muuseumi uus kodu Raadil. Igale laulule teeb kultuuriloolise sissejuhatuse mo\u0303ni tuntud inimene."}, {"text_idx": "#000002", "text": "Projekti kunstiline juht Raul Talmar kommenteeris projekti Klassikaraadio saates \u201cDelta\u201d: \u201cMe ku\u0308ll ra\u0308a\u0308gime koorilaulu ta\u0308htsusest, ent ometi ei jo\u0303ua koorimuusika meediasse.\u201d \u201cU\u0308ks koorilaul\u201d kutsutigi tema so\u0303nul ellu just selleks, et Eesti televaataja saaks kord na\u0308dalas kuulda u\u0308he hea koorilaulu u\u0308he hea koori esituses, pu\u0308u\u0308des nii ta\u0308ita selle tu\u0308himiku."}]